anderson
500 వికెట్ల క్లబ్‌లోకి అండర్సన్‌
లార్డ్స్‌: వెస్టిండీస్‌తో జరుగుతున్న టెస్టు మ్యాచ్‌లో ఇంగ్లాండ్‌ స్పీడ్‌స్టర్‌ జేమ్స్‌ ఆండర్సన్‌ అరుదై ఫీట్‌ను సాధించాడు. టెస్టుల్లో 500 వికెట్ల వేటను పూర్తి చేసుకున్నాడు. క్రెయిగ్‌ బ్రాత్‌ వైట్‌ వికెట్‌ను తీయడం ద్వారా టెస్టుల్లో 500 వికెట్ల వేటను పూర్తి చేసిన ఆరో బౌలర్‌గా, తొలి ఇంగ్లాండ్‌ బౌలర్‌గా రికార్డు పుట్టల్లోకి ఎక్కాడు అండర్సన్‌. ఇది ఈ బౌలర్‌కు 129వ టెస్టు మ్యాచ్‌. టెస్టుల్లో 500వికెట్లను తీసిన మూడో సీమ్‌ బౌలర్‌ అండర్సన్‌. ఈఫీట్‌ను ఇప్పటివరకు ఆరుగురు సాధించారు వారిలో ముగ్గురు స్పిన్నర్లు, ముగ్గురు సీమర్లున్నారు. అండర్సన్‌కు ముందు కోట్నీ వాల్ష్‌, గ్లెన్‌ మెక్‌ గ్రాత్‌లు ఐదు వందల వికెట్ల వేటను పూర్తి చేవారు. మెక్‌ గ్రాత్‌ 563 వికెట్లను తీసి రిటైరయ్యాడు. వాల్ష్‌ 519 వికెట్లను తీసి అంతర్జాతీయ క్రికెట్‌కు వీడ్కోలు పలికాడు. ఇక టెస్టుల్లో అత్యధిక వికెట్లను తీసిన బౌలర్‌గా ఎవరూ అందుకోలేనంత ఎత్తుమీద శ్రీలంక స్పిన్‌ దిగ్గజం ముత్తయ్య మురళీధరన్‌ ఉన్నారు. కచ్చి తంగా మురళీ 800వికెట్లు తీశాడు. ఆ తర్వాత స్థానంలో ఆసీస్‌ స్పిన్‌ లెజెండ్‌ వార్న్‌ ఉన్నాడు. 708 వికెట్లను తీశాడితను. మూడో స్థానంలో భారత స్పిన్‌స్టార్‌ అనిల్‌కుంబ్లే ఉన్నాడు. తన కెరీర్‌లో మొత్తం కుంబ్లే 619 వికెట్లు తీశాడు.